Dumed

Enez Dumed"Enez Dumed" hervez KerOfis (Ofis Publik ar Brezhoneg) zo un enezenn vihan (8 hektar) dirak aod gourenez Gwenrann, etre aber ar Gwilen ha hini al Liger. Stag eo ouzh kumun Penc'herieg, el Liger-Atlantel, e Breizh.

N'eus den ebet o chom war an enez, met e-pad meur a gantved eo bet implijet a-vareoù, da lec'h-repu gant morlaeron, ha da lec'h-difenn gant ar morlu, abalamour ma oa lec'hiet-mat, e-kreiz ur mor darempredet stank gant bigi-kenwerzh.

E 1990 e oa bet prenet gant Mirva an Aodoù (Conservatoire du Littoral). E-leizh a evned-mor (gouelini dreist-holl) a vez o neizhiañ eno.

An anv
War geriadur L'Armerye e kaver meneg eus ur stumm brezhonek Audumm hep na oufed dre sur hag ur stumm reizh pe anavezet mat e oa pe ne oa ket, lakaet kevatal d'ar "galleg" «Audumet»En dehors sont Houatt, Hédic, Meaban, Audumet: E’rmæss à Vorbihan é ma, Hoatt, Heidicq, Mæban, Audumm (pennad "Vannes").

 Levrlennadur 
 Georges Tattevin, L'île Dumet, Gwenrann, C. Benoistel 1953.
 Konopka Bogdan, L'île Dumet, Paris, Marval, 1995.
 Emile Dutertre, Les mystères de l'île Dumet, Ar Baol, Ed. des Paludiers, 1975. ademb. 1980.

Liammoù diavaez
Ofis touristerezh Penc'herieg: pajenn diwar-benn Enez Dumed 
L'île Dumet : le nombril du monde, pennad gant André Douzet.

Notennoù

Rummad:Inizi Bro-Naoned
Rummad:Inizi al Liger-Atlantel